Prijímacie skúšky a prijímacie konanie denného štúdia

## do 1.ročníkov študijného a učebného odboru na školský rok 2022/2023

## na SOŠ dopravnej, Volgogradská 3, Prešov

V zmysle Rozhodnutia Ministerstva školstva, vedy, výskumu a športu Slovenskej republiky podľa č. 245/2008 Z. z. o výchove a vzdelávaní (školský zákon) , v zmysle doplnenia zákona v §65 ods. 3 a podľa novely školského zákona č. 415/2021 Z. z., ktorá upravuje priebeh a organizáciu prijímacieho konania pre školský rok 2022/2023 sa upravujú podmienky pre podmienky pre prijímacie konania na SOŠ dopravnej nasledovne:

TERMÍN KONANIA PRIJÍMACÍCH SKÚŠOK pre školský rok 2022/2023:

**2. kolo** – **Termín: 21. jún 2022**

Záujemcovia o denné štúdium v študijnom odbore mechanik elektrotechnik a komerčný

pracovník v doprave budú konať **prijímacie skúšky zo SJL a MAT** písomnou formou .

# Kritéria prijímacieho konania pre študijný odbor

**komerčný pracovník v doprave 3759 K**

**komerčný pracovník v doprave 3759 K ... 5 žiakov-** odbor je zapojený do duálneho vzdelávania

Podmienkou prijatia je úspešné ukončenie nižšieho stredného vzdelania (ZŠ) a úspešné absolvovanie PS z MAT a SJL.

Za úspešné zvládnutie prijímacích skúšok – „vyhovel“ – sa považuje dosiahnutie minimálne 5 bodov z maximálne 30 bodov z predmetu ( spolu min. 10 bodov).

Uchádzači , ktorí v externom testovaní na ZŠ dosiahli úspešnosť najmenej 80% v každom vyučovacom predmete samostatne, budú prijatí bez prijímacích skúšok a bude im pridelený max. počet bodov.

Pre stanovenie **poradia** úspešnosti **v prijímacom konaní** je súčet bodov stanovený nasledovne :

* 1. Počet bodov získaných na prijímacej skúške :

Zo SJL- max 30 bodov, z MAT – max 30bodov , t.j. spolu maximálne 60 bodov;

* 1. Za celkový priemerný prospech žiaka na ZŠ za 8. ročník ( koniec roka ) a 9. ročník (polrok) :

|  |  |  |
| --- | --- | --- |
| **Priemerný prospech na základnej škole** | **Body 8.roč.** | **Body 9.roč.** |
| 1,00 – 1,50 | 20 | 20 |
| 1,51 – 2,00 | 16 | 16 |
| 2,01 – 2,50 | 12 | 12 |
| 2,51 – 3,00 | 8 | 8 |
| 3,01 – 3,50 | 6 | 6 |
| 3,51 – viac | 4 | 4 |

* 1. Za predmetové olympiády a súťaže:

účasť v medzinárodnom kole 10 bodov,

účasť v celoslovenskom kole 6 bodov,

účasť v krajskom kole 4 body

-overené na základe priloženého dokladu k prihláške.

Maximálny počet bodov, ktoré môže žiak získať na prijímacom konaní je **120 bodov.**

* 1. V prípade rovnosti bodov budú uprednostnení uchádzači so ZPS podľa rozhodnutia posudkovej komisie soc. zabezpečenia a úspešní riešitelia súťaží zameraných na zručnosti súvisiace s odborom štúdia.
  2. Žiaci, ktorí budú akceptovaní zamestnávateľmi v duálnom vzdelávaní, budú prijímaní v osobitnom konaní (po splnení podmienok prijatia- okrem vyššie uvedených kritérií test zručnosti a osobný pohovor so zamestnávateľom).
  3. Žiakom, ktorí sa v stanovenom termíne nezúčastnia na zápise, bude zrušené rozhodnutie o prijatí a na vzniknuté voľné miesta budú prednostne prijatí uchádzači, ktorí si obidve prihlášky podali na SOŠ dopravnú v Prešove na základe odvolacieho konania, resp. nasledujúci v poradí.

# Kritéria prijímacieho konania pre odbory, v ktorých sa

**nebudú konať prijímacie skúšky**

**t.j. pre učebný odbor autoopravár 2487 H (všetky zamerania) :**

**Autoopravá**r **elektrikár 2487 H 02 ...1 žiak -** odbor je zapojený do duálneho vzdelávania **Autoopravá**r **karosár 2487 H 03 ... 4 žiakov -** odbor je zapojený do duálneho vzdelávania **Autoopravá**r **lakovník 2487 H 04 ...8 žiakov -** odbor je zapojený do duálneho vzdelávania

Podmienkou prijatia je úspešné ukončenie nižšieho stredného vzdelania ( ZŠ ). Pre stanovenie poradia úspešnosti v prijímacom konaní je bodovanie nasledovné:

1. Za celkový priemerný prospech žiaka na ZŠ za 8. ročník ( koniec roka) a 9. ročník (polrok)- rovnaká tabuľka bodovania:

|  |  |  |
| --- | --- | --- |
| **Priemerný prospech na základnej škole** | **Body 8.roč.** | **Body 9.roč.** |
| 1,00 – 1,50 | 20 | 20 |
| 1,51 – 2,00 | 16 | 16 |
| 2,01 – 2,50 | 12 | 12 |
| 2,51 – 3,00 | 8 | 8 |
| 3,01 – 3,50 | 6 | 6 |
| 3,51 – viac | 4 | 4 |

1. Za predmetové olympiády a súťaže:

účasť v medzinárodnom kole 10 bodov,

účasť v celoslovenskom kole 6 bodov,

účasť v krajskom kole 4 body

-overené na základe priloženého dokladu k prihláške.

Maximálny počet bodov, ktoré môže žiak získať na prijímacom konaní je **60 bodov.**

1. V prípade rovnosti bodov budú uprednostnení uchádzači so ZPS podľa rozhodnutia posudkovej komisie soc. zabezpečenia a úspešní riešitelia súťaží zameraných na zručnosti súvisiace s odborom štúdia.
2. Žiaci, ktorí budú akceptovaní zamestnávateľmi v duálnom vzdelávaní, budú prijímaní v osobitnom konaní (po splnení podmienok prijatia okrem vyššie uvedených kritérií test zručnosti a osobný pohovor so zamestnávateľom).

Žiakom, ktorí sa v stanovenom termíne nezúčastnia na zápise, bude zrušené rozhodnutie o prijatí a na vzniknuté voľné miesta budú prednostne prijatí uchádzači, ktorí si

obidve prihlášky podali na SOŠ dopravnú v Prešove na základe odvolacieho konania, prípadne nasledujúci v poradí.

V prípade nenaplnenia učebného odboru príslušného zamerania min. počtom žiakov môžu byť so súhlasom zák. zástupcu urobené presuny žiakov medzi učebnými odbormi v rámci školy.

**Mgr. Tomáš Kirňak**

riaditeľ školy